17. ΑΝΑΓΚ.ΝΟΜΟΣ υπ’ αριθ. 2638 της 9/12 Νοεμ. 1940 (ΦΕΚ Α΄384) Περί τροποποιήσεως των διατάξεων του από 12/1/1934 Δ/τος περί των αποδοχών των αξιωματικών και ανθυπασπιστών του κατά γην Στρατού και της Χωροφυλακής, των αξιωματικών του Πολεμικού Ναυτικού, της Αεροπορίας και του Λιμενικού Σώματος και των προς αξ/κούς ή ανθ/στάς εξομοιουμένων και αντιστοιχούντων. Άρθρον μόνον.-Το άρθρ. 13 του από 12/1/34 Δ/τος αντικαθίσταται ως ακολούθως: Οι κληθέντες και οι εφεξής καλούμενοι υπό τα όπλα έφεδροι αξιωματικοί και ανθυπασπισταί εν γένει, εξαιρέσει των διανυόντων θητείαν, λαμβάνουσιν απάσας τας αποδοχάς των εν ενεργεία μονίμων ομοιοβάθμων των, εξομοιούμενοι απολύτως από απόψεως αποδοχών προς αυτούς. Αι αποδοχαί τούτων υπόκεινται εις απάσας τας δια τους μονίμους εν ενεργεία συναδέλφους ομοιοβάθμους των προβλεπομένας κρατήσεις, μη εξαιρουμένης και της υπέρ των Ταμείων Αλληλοβοηθείας τοιαύτης, χωρίς εκ της τελευταίας ταύτης κρατήσεως να γεννάται αυτοίς δικαίωμά τι επί των ως είρηται Ταμείων Αλληλοβοηθείας. Η ισχύς του παρόντος Νόμου άρχεται από της 1ης Νοεμβρίου ε.ε. 